Lucy Maud Montgomery

Lucy Maud Montgomery (New London, Kanada, 1874ko azaroaren 30 - Toronto, Kanada 1942ko apirilaren 24) edo L.M. Montgomery Kanadako haur literatura egilea izan zen. Bere lanik nabarmenena Anne of Green Gables (Ane Teila Berdeena) da, 1908an sortutako pertsonaia. Pertsonaia nagusiak, umezurtza den Anne Shirley neskatilak, nazioarteko arrakasta ekarri zion Montgomeryri.

Guztira 20 eleberri, 530 ipuin labur, 500 olerki eta 30 entsegu idatzi zituen. Bere eleberri gehienak Eduardo Printzearen Uhartean gertatzen dira, eta bertan dagoen Green Gables etxaldean. Etxalde horrek jaso zituen bisita kopuruak ekarri zuen Eduardo Printzearen Uharteko Parke Nazionala izendatzea. 1935an Britainiar Inperioko Ordena jaso zuen.

Montgomeryren liburu, gutun eta egunerokoak mundu osoko ikasleek irakurri dituzte.

Lanak 

 Anne of Green Gables (Ane Teila Berdeena), 1908
 Anne of Avonlea (Ane Avonlearena), 1909
 Kilmeny of the Orchard (Kilmeny Baratzearena), 1910
 The Story Girl (Neska ipuinkontalaria), 1911
 Chronicles of Avonlea (Avonleako kronikak), 1912
 The Golden Road (Urrezko bidea), 1913
 Anne of the Island (Ane Uhartearena), 1915
 Anne’s House of Dreams (Aneren ametsetako etxea), 1917
 Rainbow Valley (Ortzadarreko Harana), 1919
 Further Chronicles of Avonlea (Avonleako kronika gehiago), 1920
 Rilla of Ingleside (Rilla Inglesideena), 1921
 Emily of New Moon (Emily Ilargi Berriarena), 1923
 Emily Climbs (Emily igotzen), 1925
 The Blue Castle (Gaztelu urdina), 1926
 Emily’s Quest (Emilyren bilaketa), 1927
 Magic for Marigold (Magia Marigoldentzat), 1929
 A Tangled Web (Armiarma-sare nahaspilatua), 1931
 Pat of Silver Bush (Pat Zilarrezko Landarena), 1933
 Mistress Pat (Pat andrea), 1935
 Anne of Windy Poplars (Ane Makal Haizetsuena), 1936
 Jane of Lantern Hill (Jane Muino Argiarena), 1937
 Anne of Ingleside (Ane Inglesideena), 1939

Ikus, gainera 
 Ingelesezko literatura

Kanpo estekak 

Kanadako idazleak
Emakume suizidak
Emakume idazleak